BWG ออกหุ้นกู้อายุ 2 ปี 9 เดือน ดอกเบี้ย 5.80% ขายสถาบัน-รายใหญ่ 20-24 ม.ค.66
BWG เตรียมออกหุ้นกู้อายุ 2 ปี 9 เดือน ชูดอกเบี้ย 5.80% ชำระดอกเบี้ยทุก 3 เดือน ครบกำหนดไถ่ถอนปี 68 ขายสถาบัน-รายใหญ่ 20-24 ม.ค.66
BWG เตรียมออกหุ้นกู้อายุ 2 ปี 9 เดือน ชูดอกเบี้ย 5.80% ชำระดอกเบี้ยทุก 3 เดือน ขายสถาบัน-รายใหญ่ 20-24 ม.ค.66
17 ธ.ค. 2565

บริษัท เบตเตอร์ เวิลด์ กรีน จำกัด (มหาชน) หรือ BWG เปิดเผยว่า บริษัทเสนอขายหุ้นกู้ครบกำหนดไถ่ถอนปี พ.ศ. 2568 ซึ่งผู้ออกหุ้นกู้มีสิทธิไถ่ถอนหุ้นกู้ก่อนครบกำหนดไถ่ถอน อายุ 2 ปี 9 เดือน อัตราดอกเบี้ยคงที่ร้อยละ 5.80 ต่อปี ชำระดอกเบี้ยทุก 3 เดือนตลอดอายุหุ้นกู้ มูลค่าไม่เกิน 500 ล้านบาท และมีหุ้นกู้สำรองเพื่อเสนอขายเพิ่มเติมจำนวนไม่เกิน 300 ล้านบาท รวมทั้งสิ้นไม่เกิน 800 ล้านบาทโดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ วันที่ 20 และ 23-24 มกราคม พ.ศ. 2566
สำหรับอันดับความน่าเชื่อถือของผู้ออกหุ้นกู้ “BBB-” แนวโน้ม “Stable” โดยบริษัท ทริสเรทติ้ง จำกัด เมื่อวันที่ 31 ตุลาคม 2565 ผู้จัดการการจัดจำหน่ายหุ้นกู้ ได้แก่ บล.ดาโอ (ประเทศไทย) บล.บลูเบลล์ บล.เอเซีย พลัส บล.กรุงไทยเอ็กซ์สปริง บล.ซีจีเอส-ซีไอเอ็มบี (ประเทศไทย)
 
 
 